תקנות רישוי עסקים (מפעלים מסוכנים)

{{ח:התחלה}}
{{ח:כותרת|תקנות רישוי עסקים (מפעלים מסוכנים), התשנ״ג–1993}}

{{ח:פתיח-התחלה}}
{{ח:תיבה|ק״ת תשנ״ג, 1052|תקנות רישוי עסקים (מפעלים מסוכנים)|https://olaw.org.il/takanot/takanot-5539.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכויותינו לפי {{ח:חיצוני|חוק רישוי עסקים#סעיף 9|סעיפים 9}}, {{ח:חיצוני|חוק רישוי עסקים#סעיף 10|10}}, {{ח:חיצוני|חוק רישוי עסקים#סעיף 11א|11א}} {{ח:חיצוני|חוק רישוי עסקים#סעיף 39|ו־39}} {{ח:חיצוני|חוק רישוי עסקים|לחוק רישוי עסקים, התשכ״ח–1968}} (להלן – החוק), אנו מתקינים תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”בעל מפעל מסוכן“ – כל אחד מאלה:
{{ח:תתת|(1)}} בעל רשיון העסק או מבקש הרשיון, לפי הענין;
{{ח:תתת|(2)}} אדם שבהשגחתו, בפיקוחו או בהנהלתו פועל העסק;
{{ח:תתת|(3)}} הבעל הרשום או המחזיק בנכס שבו מצוי העסק;
{{ח:ת|סוג=הגדרה}} ”הספר הכתום“ – הפרסום של ארגון האומות המאוחדות Recommendations on the Transport of Dangerous Goods בנוסחו המעודכן מזמן לזמן, והפתוח לעיון הציבור בשעות העבודה המקובלות במשרד לאיכות הסביבה בירושלים ובמשרדי הלשכות המחוזיות של המשרד האמור;
{{ח:ת|סוג=הגדרה}} ”חומר מסוכן“ – חומר, בכל מצב צבירה, שהוא בעל מספר או״מ, כמפורט בספר הכתום, וכמתואר {{ח:חיצוני|תקנות שירותי הובלה#סעיף 8|בחלקים א׳ ו־ב׳ בתוספת הראשונה לצו הפיקוח על מצרכים ושירותים (שירותי הובלה ושירותי גרורים), התשל״ט–1978}};
{{ח:ת|סוג=הגדרה}} ”מפעל מסוכן“ – עסק טעון רישוי כמשמעותו {{ח:חיצוני|חוק רישוי עסקים|בחוק}}, שבו מאחסנים, מוכרים, מעבדים או מייצרים חומרים מסוכנים או פסולת של חומרים כאלה, או שחומרים מסוכנים נוצרים בתהליך העיבוד או הייצור שבו;
{{ח:ת|סוג=הגדרה}} ”תקרית“ לענין מפעל מסוכן – דליפה, שפך, פיזור או דליקה של חומר מסוכן או לידו, שלא בתהליך הייצור או העיבוד הרגילים.

{{ח:סעיף|2|נקיטת אמצעים להבטחת מטרות הרישוי}}
{{ח:ת}} להבטחת מטרות הרישוי כאמור {{ח:חיצוני|חוק רישוי עסקים#סעיף 1|בסעיף 1 לחוק}} ינקוט בעל מפעל מסוכן בכל האמצעים הדרושים לטיפול בחומרים מסוכנים שבמפעלו, לפי מיטב הידע והטכנולוגיות המקובלות ובכפוף להוראות היצרן, לרבות אמצעים למניעת תקריות ולטיפול בהן.

{{ח:סעיף|3|כוח אדם מיומן}}
{{ח:ת}} בעל מפעל מסוכן לא יטפל ולא ירשה לטפל בתחום מפעלו בחומרים מסוכנים אלא על־ידי כוח אדם מיומן שעבר הכשרה מתאימה.

{{ח:סעיף|4|תיק מפעל}}
{{ח:תת|(א)}} בעל מפעל מסוכן יכין ויחזיק תיק מפעל לטיפול במקרי תקלות ותקריות העלולות להתרחש אגב תפעול מפעלו והעלולות להוות סכנה לבני אדם ולסביבה (להלן – תיק מפעל).
{{ח:תת|(ב)}} תיק המפעל יכיל את המידע והפרטים כלהלן:
{{ח:תתת|(1)}} תכנית המפעל ותיאורו, ובכלל זה פירוט של החומרים המסוכנים, סימונם ושיטות הטיפול בהם;
{{ח:תתת|(2)}} פירוט והגדרה של תקלות ותקריות העלולות לקרות אגב תפעול המפעל;
{{ח:תתת|(3)}} אמצעים קיימים במערכת הייצור למיגון מפני תקלות ותקריות כתוצאה מהתפוצצותם, התלקחותם או פיזורם בסביבה של החומרים המסוכנים;
{{ח:תתת|(4)}} אמצעי בטיחות בתחום המפעל, לרבות אמצעי התראה, אמצעי נטרול, ציוד ומיגון אישי ומערך גילוי וכיבוי אש;
{{ח:תתת|(5)}} תכנית היערכות של המפעל לטיפול בתקלות ותקריות כאמור בפסקה (2), שתכלול את אמצעי הנטרול הקיימים ואופן הפעלתם, פירוט כוח האדם המיומן לטיפול כאמור, תכנית עבודה להפעלת מערך כוח האדם והציוד, וכן פרטים בדבר דרכי קשר ודיווח לרשויות המוסמכות.
{{ח:תת|(ג)}} העתק תיק המפעל יימסר לרשות הרישוי ויעודכן מזמן לזמן.

{{ח:סעיף|5|דיווח על מצאי חומרים מסוכנים}}
{{ח:ת}} בעל מפעל מסוכן יגיש לרשות הרישוי אחת לשנה, במועד שהיא תקבע ובמועדים נוספים בהתאם לצורך ולפי דרישתה, דין וחשבון ובו פרטים מלאים מעודכנים ונכונים על:
{{ח:תת|(1)}} סוגי החומרים המסוכנים, כמויותיהם ואופן השימוש בהם;
{{ח:תת|(2)}} פרטים על שינויים במערכת הייצור ובאופן השימוש בחומרים המסוכנים בתהליכי הייצור;
{{ח:תת|(3)}} אופן אחזקתם של החומרים המסוכנים בתחום המפעל לרבות פירוט תנאי האחסון (כגון טמפרטורה ולחץ), סוגי האריזות, אמצעי ההפרדה בין סוגי חומרים שונים וכן פרטים בדבר אזור האחסון ודרכי אחזקתו, לרבות דרכי גישה;
{{ח:תת|(4)}} אמצעים קיימים במערכת הייצור למיגון מפני תקלות ותקריות כתוצאה מהתפוצצותם, התלקחותם או פיזורם בסביבה של החומרים המסוכנים;
{{ח:תת|(5)}} אמצעי בטיחות בתחום המפעל, לרבות אמצעי התראה, אמצעי ניטרול, ציוד ומיגון אישי ומערך גילוי וכיבוי אש;
{{ח:תת|(6)}} תיאור פליטות המפעל לסביבה, לרבות השפכים, הרכבם וכמויותיהם;
{{ח:תת|(7)}} תקלות ותקריות שאירעו בתקופה שלגביה מוגש הדין וחשבון.

{{ח:סעיף|6|תצהיר ודו״ח}}
{{ח:תת|(א)}} נכונות הדין וחשבון כאמור {{ח:פנימי|סעיף 5|בתקנה 5}} והפרטים הכלולים בתיק המפעל כאמור {{ח:פנימי|סעיף 4|בתקנה 4}}, יאומתו בתצהיר של בעל המפעל.
{{ח:תת|(ב)}} רשות הרישוי תמציא העתק הדינים וחשבונות ותיק המפעל, כאמור {{ח:פנימי|סעיף 4|בתקנות 4}} {{ח:פנימי|סעיף 5|ו־5}} לגורמים הנוגעים בדבר על פי דין, לבקשתם, ככל הנוגע לתפקידם ותחומי אחריותם.

{{ח:סעיף|7|שמירת דינים}}
{{ח:ת}} הוראות תקנות אלה באות להוסיף על הוראות כל דין בענין חומרים מסוכנים ולא לגרוע מהן.

{{ח:סעיף|8|עונשין}}
{{ח:ת}} העובר על הוראות תקנות אלה, דינו – מאסר ששה חודשים או קנס כאמור {{ח:חיצוני|חוק העונשין#סעיף 61|בסעיף 61(א)(1) לחוק העונשין, התשל״ז–1977}}.

{{ח:סעיף|9|סייג למתן רשיון}}
{{ח:ת}} לא יינתן רשיון עסק למפעל מסוכן אלא לאחר שרשות הרישוי וידאה קיומן של הוראות תקנות אלה לשם הבטחת מטרות הרישוי כמפורט {{ח:חיצוני|חוק רישוי עסקים|בחוק}} ולאחר שקיימה התייעצות עם הרשויות והגורמים הנוגעים בדבר בהתאם {{ח:חיצוני|חוק רישוי עסקים|לחוק}}; נימוקי ההחלטה בדבר מתן רשיון עסק כאמור יפורטו בכתב.

{{ח:סעיף|10|תחילה}}
{{ח:ת}} תחילתן של תקנות אלה ששה חודשים מיום פרסומן.

{{ח:חתימות|כ״ט בתמוז התשנ״ג (18 ביולי 1993)}}
* '''אריה דרעי'''
שר הפנים
* '''אורה נמיר'''
שרת העבודה והרווחה
* '''יוסי שריד'''
השר לאיכות הסביבה
{{ח:סוגר}}
{{ח:סוף}}
[[קטגוריה:בוט חוקים]]